"Setswana Puo ya Gae (HL)/P2 26 DBE/Ngwanaitseele 2022 NSC 19.3 Ke ka ntlha ya eng fa Motsamai a ne a lela? Naya dintlha di le PEDI. (2) 19.4 Seabe sa ga Ontebile mo tsweletsong ya ditiragalo tsa terama e ke sefe? (2) 19.5 Tlhagisa dikgakololo di le PEDI tse balelapa la ga Selapo ba di neetseng Gadifele. (2) 19.6 A go siame gore Motsamai a hutse bana ba gagwe? Tshegetsa karabo ka lebaka. (2) 19.7 Fa o bona, a bathapi ba ga Motsamai ba tshwanetse ba mo tseela madi otlhe morago ga go mo leleka? Tshegetsa karabo ka lebaka. (2) LE NOPOLO J (Lamatlhatso wa ntlha wa Sedimonthole, maitsiboa fa di fulela sakeng. Motsamai o tsena fa lapeng.) MOTSAMAI: (Ka lentswe le le wetseng.) Dumelang fa lapeng. Ao! Banake ba godile jang ne? Ke dumela gore lo setse lo dira. 5 GADIFELE: (Ka mekgeso.) Le nna ke dumela gore o sa ntse o dira. Ke bile ke go makalela fa o le fa ka nako e. Gongwe ba setse ba bile ba go batla kwa tirong. LESEGO: Le nna ke setse ke dira. Nna le kgaitsediake Emang. MOTSAMAI: (Ka bohutsana.) 10 Bathong ka re dumelang, ga ke ise ke botse dipotso tseo tsa lona, (Ka mowa o o fuduegileng.) Kooteng lo ntse lo nthera utlwa gore mme le bana ba bua eng. O ka re batho ba se na ditlhaloganyo. EMANG: (Ka mekgeso.) 15 Re na le ditlhaloganyo ga o bone fa re rutegile jaana! MOTSAMAI: Ga o na maitseo selo ke wena. GADIFELE: Ga se gore ga a na maitseo. Kana se a tle se fetelele. Le gone bana ba rutwa ke borraabo. Jaanong ba ba se nang borraabo ba, ga ba ke ba boifa monna ope. 20 LESEGO: (Ka boikgogomotso.) Naare Emang ga o ise o ipaakanye? Kana re tshwanetse go ya Sun City! Kgotsa o tsamaya le rona mma? Kana o ka tloga wa sala o jewa ke bodutu. MOTSAMAI: (Ka bogale.) 25 La re lo ya kae? Ga go kwa lo yang teng. E ka se ka ya re ke goroga mo gae, lona lwa be lo re lo a tsamaya. Fa e le gore bana ba a tsamaya jaaka o ba tlwaeditse go itaola, wena ga o ye gope. Kana o mosadi wa me ke na le thata ya go go laola. Kwalololo e ileditswe Phetla"